
RADVILIŠKIO  RAJONO  SAVIVALDYBĖS  TARYBA

SPRENDIMAS
DĖL RADVILIŠKIO RAJONO SAVIVALDYBĖS TARYBOS 2014 M. LAPKRIČIO 20 D. SPRENDIMO NR. T-893 „DĖL RADVILIŠKIO RAJONO SAVIVALDYBĖS IR PATIKĖJIMO TEISE PERDUOTO VALSTYBĖS TURTO VALDYMO, NAUDOJIMO IR DISPONAVIMO JUO TVARKOS APRAŠO PATVIRTINIMO“ PAKEITIMO

2026 m.                   d. Nr. T-
Radviliškis

Vadovaudamasi Lietuvos Respublikos vietos savivaldos įstatymo 6 straipsnio 3 punktu, 15 straipsnio 2 dalies 19 punktu, 63 straipsniu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo Nr. VIII-729 pakeitimo įstatymo 2 straipsnio 2 dalimi, Radviliškio rajono savivaldybės taryba nusprendžia:
. 	Pakeisti Radviliškio rajono savivaldybės tarybos 2014 m. lapkričio 20 d. sprendimo Nr. T-893 „Dėl Radviliškio rajono savivaldybės ir patikėjimo teise perduoto valstybės turto valdymo, naudojimo ir disponavimo juo tvarkos aprašo patvirtinimo“ 1 punktu patvirtintą Radviliškio rajono savivaldybės ir patikėjimo teise perduoto valstybės turto valdymo, naudojimo ir disponavimo juo tvarkos aprašą ir išdėstyti jį nauja redakcija (pridedama).
. 	Nustatyti, kad šis sprendimas įsigalioja 2026 m. birželio 1 d.



Savivaldybės meras					
PATVIRTINTA
Radviliškio rajono savivaldybės tarybos 
2014 m. lapkričio 20 d. sprendimu Nr. T-893
(Radviliškio rajono savivaldybės tarybos
2026 m.                d. sprendimo Nr. T-         redakcija)



 SKYRIUS


. Radviliškio rajono savivaldybės ir patikėjimo teise perduoto valstybės turto valdymo, naudojimo ir disponavimo juo tvarkos aprašas (toliau – Aprašas) reglamentuoja Radviliškio rajono savivaldybei (toliau vadinama – Savivaldybė) nuosavybės teise priklausančio turto ir Savivaldybei patikėjimo teise valdyti ir naudoti perduoto valstybės turto valdymo, naudojimo ir disponavimo juo sąlygas bei tvarką, Savivaldybės turto patikėjimo teisės subjektų, dalyvaujančių turto valdymo, naudojimo ir disponavimo juo srityje, įgaliojimus šioje srityje pagal galiojančius Lietuvos Respublikos įstatymus, Vyriausybės nutarimus bei kitus teisės aktus. Visais kitais atvejais, kurių nereglamentuoja Aprašas ir kiti šio turto valdymo, naudojimo ir disponavimo juo teisės aktai, sprendimus priima Savivaldybės taryba.
. Šiame Apraše vartojamos sąvokos suprantamos taip, kaip jos apibrėžtos Lietuvos Respublikos valstybės ir savivaldybių turto valdymo, naudojimo ir disponavimo juo įstatyme (toliau vadinama – Įstatymas), Sveikatos priežiūros įstaigų įstatyme. 
. Valstybės ir Savivaldybės turtas turi būti valdomas, naudojamas ir juo disponuojama vadovaujantis Įstatyme nustatytais visuomeninės naudos, efektyvumo, racionalumo ir viešosios teisės principais.
. Savivaldybės turtas gali būti ilgalaikis materialusis, nematerialusis, finansinis ir trumpalaikis materialusis.
. Savivaldybė turtą įgyja Įstatyme nustatytais būdais.
. Savivaldybės biudžetinės įstaigos, savivaldybės įmonės įgytą turtą valdo, naudoja ir juo disponuoja patikėjimo teise. Įgytas turtas nuosavybės teise priklauso Savivaldybei.
. Sprendimus dėl nekilnojamojo turto pirkimo, nuomos ar teisių į šį turtą įsigijimo Savivaldybės vardu priima Savivaldybės taryba. 

. Savivaldybei nuosavybės teise priklausančio turto savininko funkcijas vadovaudamasi įstatymais atlieka  Savivaldybės taryba.
. Savivaldybės turtas, įskaitant pripažintą nereikalingu arba netinkamu (negalimu) naudoti savivaldybės turtą, gali būti perduotas valdyti, naudoti ir disponuoti juo patikėjimo teise šiems patikėjimo teisės subjektams:
. Savivaldybės biudžetinėms įstaigoms;
. subjektams, kuriems teisė valdyti savivaldybės turtą patikėjimo teise suteikta jų veiklą reglamentuojančiuose įstatymuose;
. kitiems, šio Aprašo 9.1 ir 9.2 papunktyje nenurodytiems, juridiniams asmenims paprastos rašytinės formos sutartimi (1 priedas) ne ilgesniam kaip 20 metų terminui Savivaldybės funkcijoms įgyvendinti ir tik tais atvejais, kai įstatymais jiems pavesta įgyvendinti Savivaldybės funkcijas. Šie juridiniai asmenys negali Savivaldybės turto perduoti nuosavybės teise kitiems asmenims, jo įkeisti ar kitaip suvaržyti daiktinių teisių į jį, juo garantuoti, laiduoti ar kitu būdu juo užtikrinti savo ir kitų asmenų prievolių įvykdymo, jo išnuomoti, suteikti panaudos pagrindais ar perduoti jo kitiems asmenims naudotis juo kitu būdu, išskyrus įstatymuose nustatytus atvejus. Šis savivaldybės turtas gali būti naudojamas tik savivaldybės funkcijoms įgyvendinti. Savivaldybės turto patikėjimo sutartis pasibaigia suėjus joje nustatytam terminui arba prieš joje nustatytą terminą, jeigu pasikeitus teisiniam reguliavimui juridinis asmuo nebeįgyvendina savivaldybės funkcijų arba jeigu savivaldybės turtas nebėra reikalingas ar nebenaudojamas savivaldybės funkcijoms, kurioms įgyvendinti buvo perduotas, taip pat jeigu yra pradėta juridinio asmens bankroto, restruktūrizavimo ar likvidavimo procedūra. Pasibaigus savivaldybės turto patikėjimo sutarčiai, savivaldybės turtą patikėjimo teise valdo, naudoja ir disponuoja juo savivaldybės turto patikėjimo teisės subjektas, sudaręs savivaldybės turto patikėjimo sutartį, jeigu savivaldybės taryba nenustato kitaip.

. Savivaldybės turtas patikėjimo teise valdyti, naudoti ir disponuoti juo perduodamas Savivaldybės tarybos arba Savivaldybės turto valdytojo sprendimu laikantis šių nuostatų:
. nekilnojamieji daiktai, nematerialusis ir ilgalaikis materialusis turtas iš vienos įstaigos kitai perduodamas Savivaldybės tarybos sprendimu. Trumpalaikis materialusis turtas, susijęs su perduodamu ilgalaikiu turtu, gali būti perduodamas tuo pačiu Savivaldybės tarybos sprendimu;
. turtas (nepriklausomai nuo jo vertės ir būklės) šio Aprašo 9.2 ir 9.3 papunkčiuose nurodytiems juridiniams asmenims patikėjimo teise ir patikėjimo teise pagal patikėjimo sutartį perduodamas Savivaldybės tarybos sprendimu;
. turtas (nepriklausomai nuo jo vertės ir būklės), kurį patikėjimo teise ir patikėjimo teise pagal patikėjimo sutartį valdo ir naudoja šio Aprašo 9.2 ir 9.3 papunkčiuose nurodyti subjektai, perduodamas Savivaldybės tarybos sprendimu;
. trumpalaikis materialusis turtas ir turto valdytojo nereikalingu ar netinkamu (negalimu) naudoti pripažintas nematerialusis ir ilgalaikis materialusis turtas (išskyrus nekilnojamuosius daiktus ir transporto priemones), kai turto vieneto likutinė vertė yra mažesnė kaip 1 000 Eur, iš vienos Savivaldybės biudžetinės įstaigos kitai Savivaldybės biudžetinei įstaigai perduodamas Savivaldybės turto valdytojo – Savivaldybės biudžetinės įstaigos vadovo – sprendimu.
. Prie teikiamo Savivaldybės tarybos sprendimo projekto dėl Savivaldybės turto perdavimo valdyti, naudoti ir disponuoti juo patikėjimo teise turi būti pridėta: 
. turto perėmėjo motyvuotas prašymas perduoti jam turtą, kuriame turi būti nurodytas prašomo perduoti turto naudojimo tikslas;
. turto valdytojo sutikimas arba motyvuotas prašymas perduoti turtą, kuriame nurodoma:
.nekilnojamojo turto pavadinimas, adresas, unikalus numeris, bendras pastato plotas ar Savivaldybei nuosavybės teise priklausančios pastato dalies plotas, perduodamas plotas, patalpų žymėjimo indeksai, kiti nekilnojamajam turtui būdingi geometriniai parametrai;
. perduodamo kito ilgalaikio materialiojo ar nematerialiojo turto pavadinimas, jį identifikuojantys duomenys (turto inventorinis numeris, markė, modelis, identifikavimo ir valstybinis numeriai, ir pan.), įsigijimo vertė ir likutinė vertė;
. perduodamo trumpalaikio materialiojo turto pavadinimas, vieneto įsigijimo vertė, kiekis, bendra įsigijimo vertė;
. perduodamo turto bendra įsigijimo vertė ir bendra likutinė vertė;
. kiti duomenys, identifikuojantys nematerialųjį, ilgalaikį ir trumpalaikį materialųjį turtą;
. perduodant turtą šio Aprašo 9.2 papunktyje nurodytiems subjektams – jų motyvuotas prašymas su nurodytu konkrečiu subjekto veiklą reglamentuojančiu įstatymu, suteikiančiu subjektui teisę valdyti savivaldybės turtą patikėjimo teise (nurodomas įstatymo straipsnis, dalis, punktas), kita šį perdavimą pagrindžianti informacija;
. perduodant turtą šio Aprašo 9.3 papunktyje nurodytiems juridiniams asmenims – jų motyvuotas prašymas su nurodyta konkrečia savivaldybės funkcija, kuriai atlikti bus naudojamas perimtas turtas, ir įstatymas, kuriuo jiems pavesta įgyvendinti savivaldybės funkcijas, kita šį perdavimą pagrindžianti informacija, tinkamai patvirtintas juridinių asmenų registravimo pažymėjimo nuorašas, įstatų ar nuostatų nuorašas, veiklos ataskaita;
. perduodant nekilnojamuosius daiktus:
. Nekilnojamojo turto registro centrinio duomenų banko išrašo kopija;
. statinių išdėstymo plano ar patalpų išdėstymo plano (ar jo dalies) kopija.
. Savivaldybės tarybos sprendimo projektą dėl Savivaldybės turto perdavimo valdyti, naudoti ir disponuoti juo patikėjimo teise rengia Radviliškio rajono savivaldybės administracija. Prie šio sprendimo projekto Savivaldybės administracijos prašymai ar sutikimai dėl turto perdavimo ar perėmimo neteikiam, jeigu atitinkamu sprendimo projektu turtas perduodamas Savivaldybės administracijai arba kitai įstaigai perduodamas Savivaldybės administracijos patikėjimo teise valdomas turtas.
. Prie Savivaldybės turto valdytojo – Savivaldybės biudžetinės įstaigos vadovo – sprendimo dėl Savivaldybės turto perdavimo valdyti, naudoti ir disponuoti juo patikėjimo teise turi būti pridėta: 
. turto perėmėjo motyvuotas prašymas perduoti jam turtą;
. sprendimas dėl turto pripažinimo nereikalingu arba netinkamu (negalimu) naudoti, kai perduodamas tokio pobūdžio turtas;
. perduodamo nereikalingu ar netinkamu (negalimu) naudoti pripažinto nematerialiojo ir ilgalaikio materialiojo turto pavadinimas, jį identifikuojantys duomenys (turto inventorinis numeris, markė, modelis, identifikavimo ir valstybinis numeriai, ir pan.), įsigijimo vertė ir likutinė vertė;
. perduodamo trumpalaikio materialiojo turto sąrašas, kuriame turi būti nurodyta: kiekis,  turto vieneto įsigijimo vertė, perduodamo turto bendra įsigijimo vertė, kiti duomenys, identifikuojantys trumpalaikį materialųjį turtą.
. Savivaldybės įstaiga, sudariusi turto patikėjimo sutartį su šio Aprašo 9.3 papunktyje nurodytu juridiniu asmeniu, prieš 3 mėnesius iki sutarties termino pabaigos privalo peržiūrėti patikėjimo sutartį ir atsižvelgdama į tolesnį savivaldybės funkcijų vykdymą, patikėtinio veiklos ataskaitą bei sutarties sąlygų laikymąsi turi:
. arba pranešti juridiniam asmeniui, kad nauja sutartis nebus sudaroma ir pasibaigus sutarčiai perduotas patikėjimo teise Savivaldybės turtas turi būti grąžintas;
. arba kreiptis į Savivaldybės tarybą dėl sprendimo sudaryti naują sutartį priėmimo.
. 	Savivaldybės turto perdavimas valdyti naudoti ir disponuoti juo patikėjimo teise įforminamas Savivaldybės turto, perduodamo valdyti, naudoti ir disponuoti juo patikėjimo teise, perdavimo ir priėmimo aktu (2 priedas), kurį pasirašo turto perdavėjo ir turto perėmėjo įgalioti asmenys (arba sprendime dėl turto perdavimo nurodyti asmenys) per 10 darbo dienų nuo sprendimo dėl turto perdavimo įsigaliojimo.
. 	Patikėjimo teisė į perduodamą Savivaldybės turtą atsiranda nuo turto perdavimo ir priėmimo akto pasirašymo dienos arba nuo Savivaldybės turto patikėjimo sutarties sudarymo dienos, jeigu joje nustatyta, kad ši sutartis taip pat yra ir perdavimo–priėmimo aktas. Kai nėra asmens, valdančio Savivaldybės turtą patikėjimo teise, patikėjimo teisė į perduotą Savivaldybės turtą atsiranda nuo sprendimo dėl Savivaldybės turto perdavimo patikėjimo teise įsigaliojimo dienos.
. 	Kai turtas perduodamas valdyti, naudoti ir disponuoti juo patikėjimo teise kitam valdytojui, turto perėmėjas įtraukia jį į apskaitą, o turto perdavėjas nurašo.
. 	Patikėjimo teisė į perimtą nekilnojamąjį daiktą registruojama viešame registre.
. 	Savivaldybės administracijos padalinys, kitos Savivaldybės įstaigos vadovas, įgyvendinęs investicinius projektus, atlikęs pastatų, statinių ir inžinerinių tinklų statybos, remonto, rekonstrukcijos darbus, per 1 mėnesį įregistruoja juos viešame Nekilnojamojo turto registre ir perduoda šio nekilnojamojo turto kadastrinių matavimų bylas ir registro išrašus Savivaldybės administracijos Investicijų ir turto valdymo skyriui. Savivaldybei nuosavybės teise priklausančių kelių ir gatvių kadastrinių matavimų bylos saugojamos Savivaldybės administracijos Statybos ir viešosios tvarkos skyriuje.
. 	Dokumentus, susijusius su objekto statyba, rekonstrukcija ir pan., užbaigus statybos objektą, įstatymų nustatyta tvarka saugo atitinkamą projektą įgyvendinęs Savivaldybės administracijos padalinys ar kita Savivaldybės įstaiga.
. 	Projektą įgyvendinęs Savivaldybės administracijos padalinys informuoja Savivaldybės administracijos Investicijų ir turto valdymo skyrių apie naujai sukurtą turtą, kurį patikėjimo teise valdyti, naudoti ir disponuoti reikia perduoti kitoms Savivaldybės įstaigoms, ir, jeigu reikia, pateikia rašytinį atitinkamos institucijos leidimą perduoti šį turtą. Turtas perduodamas Savivaldybės tarybos sprendimu, kurį rengia Investicijų ir turto valdymo skyrius. 

. Savivaldybei patikėjimo teise valdyti, naudoti ir disponuoti perduotas valstybės turtas apskaitomas Radviliškio rajono savivaldybės administracijoje. Biudžetinėms įstaigoms šis turtas Savivaldybės tarybos sprendimu gali būti perduodamas laikinai neatlygintinai valdyti ir naudotis pagal panaudos sutartį. 
. Savivaldybės turtas gali būti perduodamas panaudos pagrindais laikinai neatlygintinai valdyti ir naudotis pagal panaudos sutartis:
. 	biudžetinėms įstaigoms;
.	viešosioms įstaigoms, kurios pagal Lietuvos Respublikos viešojo sektoriaus atskaitomybės įstatymą laikomos viešojo sektoriaus subjektais, viešosioms įstaigoms – mokykloms, o viešosioms įstaigoms – profesionaliojo scenos meno įstaigoms, kurios neturi nuosavybės teise nekilnojamojo turto, naudojamo viešai atliekamiems profesionaliojo scenos meno kūriniams, gali būti perduodamas tik nekilnojamasis turtas;
. 	asociacijoms (tik Įstatymo 14 straipsnio 2 dalyje nustatytiems veiklos tikslams);
. 	labdaros ir paramos fondams (tik Įstatymo 14 straipsnio 2 dalyje nustatytiems veiklos tikslams);
. 	viešosios naudos nevyriausybinėms organizacijoms, teikiančioms nemokamą kompleksinę pagalbą krizinį nėštumą išgyvenančioms moterims ir jų artimiesiems, arba viešosios naudos nevyriausybinėms organizacijoms, teikiančioms nemokamą paliatyviąją pagalbą;
. 	egzilio sąlygomis veikiančioms aukštosioms mokykloms;
. 	regionų plėtros taryboms;
. 	kitiems subjektams, jeigu tokio perdavimo tvarka ir sąlygos nustatytos Lietuvos Respublikos Prezidento įstatyme, Lietuvos Respublikos asmens su negalia teisių apsaugos pagrindų įstatyme, Lietuvos Respublikos švietimo įstatyme, Lietuvos Respublikos šeimynų įstatyme, Lietuvos Respublikos Lietuvos šaulių sąjungos įstatyme, Lietuvos Respublikos investicijų įstatyme, Lietuvos Respublikos valstybės įmonės Lietuvos oro uostų valdomų oro uostų koncesijos įstatyme, Lietuvos Respublikos įstatyme „Dėl užsieniečių teisinės padėties“, Lietuvos Respublikos tarptautinėse sutartyse ar tarptautiniuose susitarimuose.
. Sprendimą dėl Savivaldybės turto perdavimo panaudos pagrindais šio Aprašo 23 punkte nurodytiems subjektams priima Savivaldybės taryba arba jos įgalioti Savivaldybės turto valdytojai Radviliškio rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos apraše nustatyta tvarka ir atvejais. 
. Savivaldybės turto panaudos sutartį, susitarimus dėl panaudos sutarties pakeitimo ar nutraukimo, turto perdavimo ir priėmimo aktus pasirašo Savivaldybės turto valdytojas ar jo įgaliotas asmuo, jei Savivaldybės tarybos arba turto valdyto sprendime dėl turto panaudos nenurodyta kitaip. 
. Sprendimą dėl Savivaldybei patikėjimo teise valdyti, naudoti ir disponuoti perduoto valstybės turto perdavimo pagal panaudos sutartį priima Savivaldybės taryba Lietuvos Respublikos Vyriausybės nustatyta tvarka.
. Asmenys, kuriems Savivaldybės turtas perduotas neatlygintinai naudotis, negali jo išnuomoti ar kitaip perduoti naudotis tretiesiems asmenims, išskyrus Lietuvos Respublikos įstatyme „Dėl užsieniečių teisinės padėties“ numatytus atvejus.

. Savivaldybės ilgalaikis materialusis turtas, Savivaldybei patikėjimo teise valdyti, naudoti ir disponuoti perduotas valstybės ilgalaikis materialusis turtas gali būti išnuomojamas jeigu:
. valstybės arba savivaldybės ilgalaikis materialusis turtas neskirtas šalies gynybai ar saugumui užtikrinti, išskyrus atvejus, kai turtas nuomojamas karinių pratybų ir kitų karinio bendradarbiavimo renginių metu ar nuomojama elektroninių ryšių infrastruktūra, skirta valstybės gynybai ar saugumui užtikrinti;
. valstybės arba savivaldybės ilgalaikis materialusis turtas nenaudojamas valstybinėms arba savivaldybių funkcijoms įgyvendinti;
. nuomojama valstybės arba savivaldybės elektroninių ryšių infrastruktūra, skirta šalies gynybai ar saugumui užtikrinti, ir tai nekelia grėsmių nacionalinio saugumo interesams. Vertinimo, ar dėl materialiojo turto nuomos kyla grėsmių šalies gynybos ar saugumo funkcijų vykdymui, tvarką nustato Vyriausybė. 
. Sprendimą dėl Savivaldybei patikėjimo teise valdyti, naudoti ir disponuoti perduoto valstybės ilgalaikio materialiojo turto nuomos priima Savivaldybės taryba, vadovaudamasi Lietuvos Respublikos Vyriausybės nustatyta valstybės ilgalaikio materialiojo turto viešo nuomos konkurso ir nuomos be konkurso organizavimo ir vykdymo tvarka. Sprendimą dėl Savivaldybės ilgalaikio materialiojo turto nuomos – Savivaldybės taryba arba jos įgaliotas Savivaldybės turto valdytojas, vadovaujantis Savivaldybės tarybos nustatyta Savivaldybės ilgalaikio materialiojo turto viešo nuomos konkurso ir nuomos be konkurso organizavimo ir vykdymo tvarka.
. Valstybės arba Savivaldybės ilgalaikis materialusis turtas išnuomojamas viešo nuomos konkurso būdu, išskyrus Įstatymo 15 straipsnio 2 dalyje nustatytus valstybės arba savivaldybės ilgalaikio materialiojo turto nuomos atvejus, kai toks turtas gali būti išnuomotas be konkurso. Turtas nuomojamas vadovaujantis Lietuvos Respublikos Vyriausybės arba Radviliškio rajono savivaldybės tarybos nustatytomis atitinkamai valstybės arba savivaldybės ilgalaikio materialiojo turto viešo nuomos konkurso ir nuomos be konkurso organizavimo ir vykdymo tvarkomis.
. Nesunaudojamas trumpalaikis materialusis turtas gali būti išnuomojamas kartu su ilgalaikiu materialiuoju turtu, jeigu tuo siekiama užtikrinti efektyvią ilgalaikio materialiojo turto nuomą arba jei šį trumpalaikį turtą būtų netikslinga, neekonomiška panaudoti kitur. 
. Nuompinigiai už Savivaldybės turto nuomą apskaičiuojami vadovaujantis Savivaldybės tarybos patvirtinta nuompinigių už Savivaldybės ilgalaikio ir trumpalaikio materialiojo turto nuomą skaičiavimo tvarka. 
. Nuomos sutartis, susitarimus dėl nuomos sutarties pakeitimo ar nutraukimo, turto perdavimo ir priėmimo aktus pasirašo turto valdytojas ar jo įgaliotas asmuo, jei Savivaldybės tarybos arba turto valdytojo sprendime dėl turto nuomos nenurodyta kitaip.
. Savivaldybei patikėjimo teise valdyti, naudoti ir disponuoti perduotas valstybės turtas išnuomojamas Lietuvos Respublikos Vyriausybės nustatyta tvarka.

. Savivaldybei nuosavybės teise priklausančio turto valdymo, naudojimo ir disponavimo juo ataskaitą (toliau – Ataskaita) iki kiekvienų metų liepos 1 dienos parengia Savivaldybės administracijos direktoriaus įsakymu paskirtas darbuotojas. Ataskaitą pasirašo Savivaldybės meras. Pasirašyta Ataskaita skelbiama Savivaldybės interneto svetainėje www.radviliskis.lt. 
. Ataskaita susideda iš šių dalių:
.	informacija apie Savivaldybei priklausantį nekilnojamąjį turtą, nurodant valdomų objektų skaičių, institucijų skaičių bei bendrai valdomą plotą (kv. metrais);
.	Savivaldybei nuosavybės teise priklausančių pastatų, patalpų ar jų dalių (toliau – Savivaldybės nekilnojamasis turtas) valdymo, naudojimo ir disponavimo jais apžvalgos;
.	Savivaldybės nekilnojamojo turto išlaikymo sąnaudos (komunalinės ir remonto);
.	Savivaldybės nekilnojamojo turto pasiskirstymas pagal jo naudojimą, nurodant, kiek turto įsigyta, valdoma patikėjimo teise, patikėjimo teise pagal patikėjimo sutartį, panaudos pagrindais, kiek turto išnuomota, parduota ir koks nekilnojamasis turtas yra laisvas, nenaudojamas;
.	informacija, iš kokių šaltinių surinkti duomenys, informacija apie jų teisingumą arba pagrindimas, kodėl dalies informacijos nepavyko pateikti. 
. Ataskaita rengiama pagal Savivaldybės turto valdytojų Savivaldybės ir valstybės duomenų bazėse pateiktus duomenis. Savivaldybės turtą valdantys subjektai duomenis į duomenų bazes turi pateikti ne vėliau kaip iki kiekvienų metų balandžio 1 d.
. Savivaldybės administracijos darbuotojas, rengiantis Ataskaitą, turi teisę gauti kitą informaciją iš šia informacija disponuojančių institucijų, taip pat gali naudoti ir kitų šaltinių informaciją. Papildomą prašomą informaciją Savivaldybės turto valdytojai turi pateikti elektroniniu paštu ne vėliau kaip per 7 darbo dienas po prašymo gavimo dienos; jeigu prašoma papildomą informaciją pateikti skubos tvarka – per 3 darbo dienas nuo prašymo gavimo dienos.
. Valstybei ir savivaldybei nuosavybės teise priklausantis registruotinas turtas, su šiuo turtu, daiktinėmis teisėmis į jį ir su šių teisių suvaržymais susiję juridiniai faktai teisės aktų nustatyta tvarka registruojami viešuosiuose registruose.
. Turto valdytojai informaciją apie Savivaldybės turto panaudos, nuomos, pirkimo–pardavimo, patikėjimo sutartis (nekilnojamojo turto adresas, unikalus numeris, plotas, sutarties šalys, sutarties sudarymo ir galiojimo data, sutarties kaina, teisinis pagrindas, kuriuo vadovaujantis priimtas sprendimas dėl sutarties sudarymo) ne vėliau kaip per du mėnesius nuo sutarties sudarymo dienos teikia Savivaldybės administracijos Investicijų ir turto valdymo skyriui, kuris ne vėliau kaip per tris mėnesius nuo sutarties sudarymo dienos šią informaciją skelbia Savivaldybės interneto svetainėje.
. Savivaldybei patikėjimo teise valdyti, naudoti ir disponuoti perduoto valstybės turto apskaitą tvarko Radviliškio rajono savivaldybės administracija. Valstybės turto apskaita tvarkoma atskirai nuo Savivaldybei nuosavybės teise priklausančio turto.
. Savivaldybei patikėjimo teise valdyti perduotas valstybės turtas įtraukiamas į Radviliškio rajono savivaldybės administracijos apskaitą ir atskiru turto perdavimo ir priėmimo aktu, kurį pasirašo Savivaldybės tarybos įgaliotas asmuo, perduodamas jį valdyti, naudoti ir disponuoti juo patikėjimo teise Savivaldybės tarybos sprendime nurodytai įstaigai, įmonei.
. Valstybės arba Savivaldybės turto, kuris teisės aktų nustatyta tvarka perduotas laikinai naudotis pagal panaudos, nuomos, laikino saugojimo sutartis, apskaitą tvarko įstaiga, kuri šį turtą perduoda, o įstaiga, kuri šį turtą priima, tvarko nebalansinėje sąskaitoje pagal kiekvieną turto davėją ir jo pateiktus duomenis apie turtą.
. Savivaldybei nuosavybės teise priklausantį turtą, kuris nėra perduotas patikėjimo teise valdyti juridiniams asmenims, Savivaldybės akcinį kapitalą ir Savivaldybės, kaip dalininko, įnašus apskaitoje tvarko Savivaldybės administracija. 

. Savivaldybei nuosavybės teise priklausantis turtas ir patikėjimo teise valdomas valstybės turtas kitų subjektų nuosavybėn perduodamas Įstatymo nustatyta tvarka.
. Savivaldybės turtas Savivaldybės tarybos sprendimu gali būti perduotas valstybės arba kitos savivaldybės nuosavybėn, kai yra atitinkamai Vyriausybės ar jos įgaliotos institucijos arba kitos Savivaldybės tarybos sutikimas.
. Savivaldybės turtas negali būti perduodamas kitiems juridiniams ar fiziniams asmenims ar perduodamas naudoti jungtinės veiklos sutarties pagrindu.
. Savivaldybės turtas investuojamas (turtas perduodamas kaip turtinis įnašas) Įstatymo nustatyta tvarka.
. Sprendimą dėl Savivaldybei nuosavybės teise priklausančio turto investavimo priima Savivaldybės taryba. Savivaldybės administracijos padalinys, koordinuojantis veiklą subjekto, kuriam kaip turtinį įnašą numatoma perduoti Savivaldybės turtą, privalo parengti ir Savivaldybės tarybai pateikti sprendimo investuoti turtą patvirtintą ekonominį ir (ar) socialinį pagrindimą.
. 	Kaip savivaldybės įnašas negali būti perduodamas Savivaldybės trumpalaikis materialusis turtas, žemė.
. Savivaldybės valdomų įmonių, viešųjų įstaigų ir kitos teisinės formos juridinių asmenų dalyvės turtines ir neturtines teises ir pareigas Vyriausybės nustatyta tvarka įgyvendina savivaldybės vykdomoji institucija.
. Savivaldybei nuosavybės teise priklausantis ilgalaikis materialusis turtas gali būti įkeistas įstatymų nustatytais atvejais Savivaldybės tarybos sprendimu. Savivaldybės nematerialusis, finansinis ir materialusis trumpalaikis turtas negali būti įkeistas.
. Sprendimo projektas dėl turto įkeitimo turi būti suderintas su Savivaldybės administracijos struktūrinių padalinių vadovais, koordinuojančiais juridinio asmens, įkeičiančio turtą, veiklą. Asmuo, atsisakęs derinti projektą arba turintis atskirą nuomonę, parašo savo vardą, pavardę, datą, parašo atsisakymo derinti projektą motyvą ir pasirašo. Detalios pastabos pridedamos atskirame lape prie vizos užrašant „pastabos pridedamos“. Jeigu turtą įkeisti norinčio juridinio asmens vadovas nesutinka su Savivaldybės administracijos struktūrinių padalinių vadovų, koordinuojančių juridinio asmens veiklą, išvadomis, sprendimą dėl turto įkeitimo priima Savivaldybės taryba. Sprendimo projekto rengėjas aiškinamajame rašte turi pateikti visą informaciją apie sprendimo projekto derinimą.
. Prie teikiamo sprendimo projekto turi būti pridėta:
. juridinio asmens prašymas įkeisti turtą, kuriame turi būti nurodytas prašomo įkeisti turto naudojimo tikslas, konkreti valstybinė (valstybės perduota savivaldybei) ir (ar) savivaldybės funkcija, kuriai vykdyti naudojamas norimas įkeisti turtas;
. juridinio asmens parengtas išsamus paaiškinimas, pagrindžiantis būtinybę įkeisti turtą;
. turto valdytojo sprendimas dėl turto pripažinimo nereikalingu arba netinkamu (negalimu) naudoti, kai įkeičiamas tokio pobūdžio turtas;
. įkeičiant nekilnojamąjį turtą:
. Nekilnojamojo turto registro centrinio duomenų banko išrašo kopija, patvirtinanti daiktinės teisės įregistravimą;
. nekilnojamojo daikto kadastro matmenų bylos kopija;
. duomenys apie įkeičiamo nekilnojamojo turto bendrą plotą;
. nekilnojamojo turto įsigijimo ir likutinės vertės;
. įkeičiant kitą ilgalaikį materialųjį turtą – įkeičiamo turto sąrašas, patvirtintas turto valdytojo vadovo. Šis sąrašas turi būti įformintas kaip Savivaldybės tarybos sprendimo priedas, kuriame turi būti nurodyta: 
. tikslus turto pavadinimas;
. turto kiekis (vienetais pagal atskiras pozicijas);
. ilgalaikio materialiojo turto vieneto įsigijimo ir likutinė vertės;
. bendra įkeičiamo turto įsigijimo ir likutinė vertės;
. kiti duomenys, identifikuojantys turtą (inventorinis numeris; markė, modelis, identifikavimo ir valstybinis numeriai, registracijos dokumentų kopijos, jeigu įkeičiamos transporto priemonės).

. Savivaldybei nuosavybės teise priklausančio turto ir patikėjimo teise valdomo valstybės turto pripažinimo nereikalingu arba netinkamu (negalimu) naudoti atvejus ir kriterijus, šio turto panaudojimo būdus ir atvejus kai turtas laikomas laikytinas nenaudotinu nustato Įstatymas.
. Nereikalingu arba netinkamu (negalimu) naudoti turtu negali būti pripažįstama žemė, miškai, vidaus vandenys ir kitas nesunaudojamas turtas.
. Sprendimą dėl Savivaldybei nuosavybės teise priklausančio turto pripažinimo nereikalingu arba netinkamu (negalimu) naudoti priima Savivaldybės turto valdytojas. Sprendimą dėl Savivaldybei patikėjimo teise valdyti perduoto valstybės turto pripažinimo nereikalingu arba netinkamu (negalimu) naudoti Vyriausybės nustatyta tvarka ir atvejais priima Savivaldybės taryba. Savivaldybės tarybos sprendimas dėl valstybės nekilnojamųjų daiktų pripažinimo nereikalingais valstybės ir savivaldybės funkcijoms įgyvendinti turi būti suderintas su centralizuotai valdomo valstybės turto valdytoju. Valstybės nekilnojamąjį turtą nurašo tik Vyriausybė. 
. Sprendimus dėl savivaldybės nematerialiojo, ilgalaikio materialiojo ir trumpalaikio materialiojo turto nurašymo priima savivaldybės taryba arba savivaldybės turto valdytojai. Valstybės ir savivaldybių turto pripažinimo nereikalingu arba netinkamu (negalimu) naudoti ir jo nurašymo tvarką nustato Vyriausybė.

. 	Savivaldybės turto valdytojai sudaro kasmetines turto inventorizacijos komisijas, numato inventorizacijos atlikimo datą. 
. 	Savivaldybės administracijos inventorizacijos komisija vieną kartą per metus inventorizuoja akcijas ir dalininko įnašus ir vieną inventorizavimo aprašo egzempliorių pateikia Centralizuotam buhalterinės apskaitos skyriui.
. 	Šio Aprašo 9.3 papunktyje nurodyti Savivaldybės turto patikėjimo teisės subjektai, naudojantys Savivaldybės turtą pagal turto patikėjimo sutartį, kiekvienų metų gegužės 1 d. pateikia informaciją Savivaldybės administracijos Investicijų ir turto valdymo skyriui apie jiems priskirto turto panaudojimą (reikalingumą).
. 	Šiame tvarkos apraše neaptarti klausimai dėl turto valdymo, naudojimo ir disponavimo juo, sprendžiami vadovaujantis Civiliniu kodeksu, kitais įstatymais, Vyriausybės nutarimais.

___________________

Radviliškio rajono savivaldybės ir patikėjimo
teise perduoto valstybės turto valdymo
naudojimo ir disponavimo juo tvarkos aprašo
 priedas





_________________  Nr. _____
(data)
__________________________
(sudarymo vieta)


_________________________________________________________________________,
(turtą perduodančio subjekto pavadinimas, buveinė, kodas)
atstovaujamas ___________________________________________________________________,
(atstovo vardas, pavardė, pareigos)
veikiančio pagal Radviliškio rajono savivaldybės tarybos _______m._____________d. sprendimu 
Nr. _____ suteiktus įgaliojimus, toliau vadinama Patikėtoju, ir _____________________________ 
_______________________________________________________________________________,
(turtą priimančio subjekto pavadinimas, buveinė, kodas)
pagal __________________________________________________________________________,
(įstatymą, turtą perimančio subjekto įstatus (nuostatus), įgaliojimą – dokumento pavadinimas, numeris, data)
atstovaujamas __________________________________________________________________________,
(atstovo pareigos, vardas ir pavardė)
toliau vadinama Patikėtiniu, vadovaudamiesi Radviliškio rajono savivaldybės tarybos ________ m. 
_____________ d. sprendimu Nr. ____ (sprendimo pavadinimas), sudarėme šią Savivaldybės turto patikėjimo sutartį (toliau – Sutartis). Toliau Sutartyje Patikėtojas ir Patikėtinis kiekvienas atskirai gali būti vadinami šalimi, o abu kartu – šalimis.

. Patikėtojas perduoda patikėjimo teise Patikėtiniui Savivaldybei nuosavybės teise priklausantį ilgalaikį materialųjį turtą (toliau vadinama – turtas) ___________________________  _______________________________________________________________________________  
________________________________________________________________________________
(turto pavadinimas ir apibūdinimas: nematerialiojo, ilgalaikio materialiojo turto inventorinis numeris, įsigijimo ir likutinė vertės; nekilnojamojo daikto adresas, unikalus numeris, bendras statinio plotas, perduodamų patalpų plotas ir indeksai; trumpalaikio materialiojo turto įsigijimo vertė; įrenginių pagrindinės charakteristikos, o jeigu turtas perduodamas pagal sąrašą, nurodoma, kad turtas perduodamas pagal pridedamą sąrašą)
. Turtas perduodamas patikėjimo teise valdyti ir naudoti Savivaldybės funkcijai – __________
_________________________________________________________________________ – atlikti.
(nurodyti turto naudojimo paskirtį, įstatymą, kuriuo Patikėtiniui pavesta įgyvendinti savivaldybės funkcijas)

. 	Patikėtinis įsipareigoja naudoti turtą pagal paskirtį, jį prižiūrėti, saugoti, remontuoti, padengti turto priežiūros išlaidas ir kasmet pateikti Savivaldybei veiklos, susijusios su patikėtu turtu, ataskaitą.
. 	Patikėtinis moka mokesčius už nekilnojamojo turto administravimą, komunalines bei ryšio paslaugas, žemės nuomos mokestį.
. 	Sutarties terminas nustatomas nuo _____ m. _________ d. iki _____ m. ___________ d.
. 	Patikėtojas kontroliuoja, kaip naudojamas perduotas turtas. 
. 	Patikėtinis, nurodytas Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 2 dalies 3 punkte, neturi teisės perduotą patikėjimo teise šios sutarties 1 punkte nurodytą turtą perleisti tretiesiems asmenims: perduoti nuosavybės teise kitiems asmenims, jo įkeisti ar kitaip suvaržyti daiktinių teisių į jį, juo garantuoti, laiduoti ar kitu būdu juo užtikrinti savo ir kitų asmenų prievolių įvykdymo, jo išnuomoti, suteikti panaudos pagrindais ar perduoti jo kitiems asmenims naudotis juo kitu būdu, išskyrus įstatymuose nustatytus atvejus. 
. 	Patikėtinis gali pavesti kitam asmeniui valdyti perduotą patikėjimo teise aukščiau nurodytą turtą tik gavęs Patikėtojo rašytinį sutikimą.
. 	Patikėtinis, laikydamasis įstatymo ir sutarties, įgyvendina savininko teises į jam perduotą patikėjimo teisę turtą. Patikėtinis įsipareigoja tą turtą valdyti, naudoti ir disponuoti Patikėtojo interesais. Sutartis sudaryta vadovaujantis Lietuvos Respublikos civilinio kodekso 6.953–6.968 straipsniais.
. 	Visa su patikėtu turtu susijusi rizika ir nauda yra perduodama Patikėtiniui (nurodyti, jei Tarybos sprendime dėl turto perdavimo pagal patikėjimo sutartį nurodyta kitaip).

. 	Patikėtojas privalo:
. per 10 darbo dienų nuo šios sutarties pasirašymo dienos pagal perdavimo ir priėmimo aktą perduoti Patikėtiniui šios sutarties 1 punkte nurodytą turtą, išskyrus atvejį, kai patikėjimo sutartis sudaroma naujam terminui;
. kartu su perduodamu turtu pateikti Patikėtiniui visus tinkamam nekilnojamojo turto valdymui ir naudojimui reikalingus dokumentus.
. 	Patikėtinis privalo:
. Patikėjimo sutarčiai pasibaigus ar ją nutraukus prieš terminą, grąžinti Patikėtojui pagal aktą tvarkingą turtą su visais atliktais pertvarkymais, neatskiriamais nuo turto nepadarant turtui žalos;
. naudoti turtą tik pagal tiesioginę paskirtį, nurodytą šios sutarties 1 punkte, ir sutartį, griežtai laikytis šios paskirties turtui keliamų sandėliavimo, priešgaisrinės saugos ir sanitarinių reikalavimų;
. sudaryti sąlygas Patikėtojui kontroliuoti, ar perduotas patikėjimo teise turtas naudojamas pagal paskirtį ir sutartį;
. savo lėšomis ne rečiau kaip kartą per 3 metus atlikti turto priežiūros ir paprastojo remonto darbus; 
. be Savivaldybės tarybos rašytinio sutikimo neperplanuoti ir nepertvarkyti turto arba jo dalies; gavus rašytinį leidimą ir atlikus turto pagerinimą, jį įforminti pagal Lietuvos Respublikos statybos įstatymo, Buhalterinės apskaitos įstatymo ir kitų teisės aktų reikalavimus. Patikėtiniui, pagerinusiam pagal šią sutartį perduotą turtą, už pagerinimą neatlyginama;
. per 30 darbo dienų nuo turto perdavimo ir priėmimo akto pasirašymo dienos sudaryti su atitinkamomis įmonėmis ir organizacijomis sutartis dėl atsiskaitymo už administravimo, komunalines, ryšio ir kitas paslaugas, mokėti mokesčius sutartyse numatytais terminais;
. atsiskaitymams, susijusiems su patikėjimo teise perduotu turtu, atlikti Patikėtinis privalo/neprivalo (nereikalingą žodį išbraukti) atidaryti atskirą banko sąskaitą;
. užtikrinti 1 punkte nurodyto turto tinkamą apskaitą, apsaugą ir priežiūrą;
. teisės aktų nustatyta tvarka grąžinti turtą turto perdavimo ir priėmimo aktu Patikėtojui, jei turtas ar jo dalis tampa nereikalingi šios sutarties 1 punkte nurodytai veiklai vykdyti; 
. pasibaigus šios sutarties galiojimo terminui, jei sutartis nesudaroma naujam terminui, perduoti šios sutarties 1 punkte nurodytą turtą patikėtojui kitą dieną, o nutraukus sutartį prieš terminą – per 2 savaites nuo sutarties nutraukimo dienos. Turtas turi būti perduodamas pagal perdavimo ir priėmimo aktą tos būklės, kokios buvo perduotas patikėtiniui, atsižvelgiant į normalų nusidėvėjimą, su visais atliktais pertvarkymais, neatsiejamais nuo turto, nepadarant žalos turto būklei; 
. įvykdyti visus mokestinius įsipareigojimus, susijusius su patikėjimo teise suteiktu turtu, iki turto perdavimo Patikėtojui pagal turto perdavimo ir priėmimo aktą dienos.

.   Ši sutartis pasibaigia:
. pasibaigus terminui;
. prieš terminą – pranešus raštu. Šalis, norinti atsisakyti sutarties, privalo apie tai raštu pranešti kitai šaliai prieš tris mėnesius. 
. 	Patikėtojas turi teisę vienašališkai nutraukti šią sutartį, pateikęs patikėtiniui pranešimą raštu, jeigu Patikėtinis:
. neužtikrina perduoto turto saugumo; 
. jeigu Patikėtinis naudoja turtą ne pagal šią sutartį ar turto paskirtį;
. jeigu Patikėtinis tyčia ar dėl neatsargumo blogina jam patikėtą turtą;
. jeigu Patikėtinis be rašytinio patikėtojo leidimo gautu turtu leidžia naudotis tretiems asmenims, įkeičia, juo garantuoja, laiduoja;
. nebegali (ar atsisako) įgyvendinti Savivaldybės funkcijų, kurioms įgyvendinti pagal patikėjimo sutartį buvo perduotas turtas;
. kai Radviliškio rajono savivaldybės taryba priima sprendimą dėl patikėto Savivaldybės turto valdymo, naudojimo ar disponavimo juo.
. 	Sutartis laikoma nutrūkusia tais atvejais, kai Patikėtinis reorganizuojamas, likviduojamas ar iškelta bankroto byla. 
. 	Sutartis gali būti nutraukta ir kitais Lietuvos Respublikos civilinio kodekso nustatytais atvejais.

. 	Kiekviena šalis kitos šalies pateiktus jos darbuotojų, įgaliotų asmenų, taip pat kitų asmenų duomenis tvarkys šios sutarties vykdymo, teisėto intereso siekiant pareikšti ar apsiginti nuo ieškinių ar kitų reikalavimų, o taip pat siekiant įvykdyti šaliai taikomuose teisės aktuose numatytas pareigas, tikslais bei juos atitinkančiais teisiniais pagrindais.
. 	Kiekviena šalis kitos šalies pateiktus 17 punkte nurodytus asmens duomenis saugos visą sutarties galiojimo laikotarpį, o taip pat po jos pasibaigimo – tiek, kiek būtina pareikšti ar apsiginti nuo ieškinių ar kitų reikalavimų, įvykdyti šaliai taikomuose teisės aktuose numatytas pareigas.
. 	Kiekviena šalis kitos šalies pateiktus 17 punkte nurodytus asmens duomenis gali teikti  šiems duomenų gavėjams: techninės ir programinės įrangos, naudojamos asmens duomenų tvarkymui, ir su tuo susijusių paslaugų teikėjams, šalies naudojamų informacinių ir ryšių technologijų priežiūrą ir aptarnavimą vykdantiems paslaugų teikėjams, kitiems duomenų gavėjams, kuriems asmens duomenys turi būti teikiami vadovaujantis šaliai taikomais teisės aktų reikalavimais. Patikėtinis šios sutarties 16 punkte nurodytus Patikėtojo pateiktus asmens duomenis gali teikti asmenims, kuriuos jis turi teisę pasitelkti šios sutarties vykdymui. 
. 	Kiekviena šalis įsipareigoja visus fizinius asmenis, kurių asmens duomenis perduoda kitai šaliai, tinkamai informuoti apie jų asmens duomenų perdavimą. Pateikiama informacija turi apimti: kitos šalies, kaip duomenų valdytojo, tapatybę ir kontaktinius duomenis, asmens duomenų tvarkymo tikslus, asmens duomenų kategorijas, tvarkymo teisinį pagrindą, saugojimo laikotarpį, duomenų gavėjus kaip nurodyta šios sutarties 17–19 punktuose, ir pagal Bendrąjį duomenų apsaugos reglamentą (ES) 2016/679 turimas teises.

 SKYRIUS


. 	Patikėtinis įsipareigoja Patikėtojui atlyginti nuostolius, kurie atsirado dėl Patikėtinio kaltės.
. Visi Sutarties pakeitimai, papildymai ir priedai galioja, jeigu jie sudaryti raštu ir pasirašyti Sutarties šalių. 
.	Papildomos sąlygos (nurodyti kitas teisės aktams neprieštaraujančias sąlygas).
. Šią sutartį įstatymų nustatyta tvarka Patikėtinis registruoja Nekilnojamojo turto registre, o sutartį nutraukus ar jai pasibaigus – išregistruoja.
. Sutartis įsigalioja nuo jos pasirašymo.
. Šalių ginčai dėl sutarties nevykdymo ar netinkamo vykdymo sprendžiami derybomis, o nepavykus susitarti – Lietuvos Respublikos teisės aktų nustatyta tvarka. 
.	Sutartis sudaroma trimis vienodą juridinę galią turinčiais egzemplioriais – po vieną kiekvienai šaliai ir vieną registravimui, jeigu toks registravimas būtinas.

 SKYRIUS


Patikėtojo pavadinimas		Patikėtinio pavadinimas
Identifikavimo kodas		Identifikavimo kodas
Adresas		Adresas
Telefono numeris 	Atsiskaitomoji banko sąskaita		Telefono numeris 	Atsiskaitomoji banko sąskaita
		
________________________________		________________________________
(Patikėtojo atstovo pareigos vardas, pavardė, parašas)		(Patikėtinio atstovo pareigos vardas, pavardė, parašas)
A.V.		A.V.


____________________________

Radviliškio rajono savivaldybės ir patikėjimo
teise perduoto valstybės turto valdymo
naudojimo ir disponavimo juo tvarkos aprašo
 priedas



SAVIVALDYBĖS TURTO, PERDUODAMO VALDYTI, NAUDOTI IR
DISPONUOTI JUO PATIKĖJIMO TEISE,
PERDAVIMO IR PRIĖMIMO AKTAS

_________________  Nr. _____
(data)
__________________________
(sudarymo vieta)

_________________________________________________________________________,
(turtą perduodančio subjekto pavadinimas, buveinė, kodas)
atstovaujama (-as), įgaliotos (-o) _____________________________________________________,
(pagal subjekto įstatus (nuostatus), įgaliojimą – atstovo pareigos
_______________________________________________________________________________
vardas ir pavardė, įgaliojimo data ir numeris)
perduoda, o _____________________________________________________________________,
(subjekto, priimančio turtą, pavadinimas, buveinė, kodas)
_______________________________________________________________________________,
atstovaujama (-as), įgaliotos (-o) _____________________________________________________,
(pagal subjekto įstatus (nuostatus), įgaliojimą – atstovo pareigos,
_______________________________________________________________________________________,
vardas ir pavardė, įgaliojimo data ir numeris)
priima, vadovaudamosi (-iesi) _______________________________________________________,
(dokumento perduoti turtą pavadinimas, data, numeris)
šį Radviliškio rajono savivaldybei nuosavybės teise priklausantį turtą: 
________________________________________________________________________________
______________________________________________________________________________.
(perduodamo turto pavadinimas ir apibūdinimas (nematerialiojo ir ilgalaikio materialiojo turto – inventorinis numeris, įsigijimo ir likutinė vertės; trumpalaikio materialiojo turto – įsigijimo vertė, įsigijimo data; nekilnojamojo daikto – adresas, unikalus numeris, bendras statinio plotas, statinio pažymėjimas plane, patalpų plotas. Jeigu perduodami keli objektai, nurodoma, kad turtas perduodamas pagal pridedamą sąrašą. Sąraše turi būti nurodyti atitinkamai turto grupei numatyti reikalavimai)
Savivaldybės turtas perduodamas valdyti, naudoti ir disponuoti juo patikėjimo teise. 
Perduodamo turto finansavimo šaltiniai _________________________________________.
Perduodamo turto būklė perdavimo metu ________________________________________.
Perduodamas turtas yra perduotas pagal nuomos (panaudos) sutartį ____________________ ______________________________________________________________________________.
(sutarties sudarymo data, numeris, terminas)

PRIDEDAMA (jeigu dokumentai pridedami):
. ____________________________________________________,  ____ lapas (-ai).
(perduodamo turto sąrašas)
. ____________________________________________________,  ___ lapas (-ai).
(dokumentas, suteikiantis teisę perduoti (priimti) turtą)
. ____________________________________________________,  ____ lapas (-ai).
(nekilnojamojo daikto kadastro duomenų bylos arba jų kopijos)
. ____________________________________________________,  ____ lapas (-ai).
(teisinės registracijos dokumentai)
. ____________________________________________________,  ____ lapas (-ai).
(nuomos (panaudos) sutartis)
. ____________________________________________________,  ____ lapas (-ai).
(kiti dokumentai)

Šis aktas surašytas dviem egzemplioriais, po vieną turto perdavėjui ir turto perėmėjui. 


Perdavė
___________________________________            (Parašas)                    (Vardas ir pavardė)
(įgalioto perduoti turtą asmens pareigų pavadinimas) 



Priėmė
___________________________________            (Parašas)                    (Vardas ir pavardė)
(įgalioto priimti turtą asmens pareigų pavadinimas) 


______________________




2026-05-05
Radviliškis

. Projekto rengimą paskatinusios priežastys, parengto sprendimo projekto tikslai, uždaviniai. Kaip šiuo metu yra reguliuojami sprendimo projekte aptarti teisiniai santykiai.
Sprendimo projekto tikslas – patikslinti Radviliškio rajono savivaldybės tarybos sprendimu patvirtintą Radviliškio rajono savivaldybės ir patikėjimo teise perduoto valstybės turto valdymo, naudojimo ir disponavimo juo tvarkos aprašą (toliau – Aprašas), atsižvelgus į Lietuvos Respublikos Seimo 2025-11-13 priimtą Valstybės ir savivaldybių turto valdymo, naudojimo ir disponavimo juo įstatymo Nr. VIII-729 pakeitimo įstatymą (toliau – Įstatymas), kuris įsigalios 2026-06-01.
Įstatymu buvo pakeistos Lietuvos Respublikos valstybės ir savivaldybių turto valdymo, naudojimo ir disponavimo juo įstatymo nuostatos. Vadovaujantis Įstatymu keičiamo Valstybės ir savivaldybių turto valdymo, naudojimo ir disponavimo juo įstatymo:
.  12 straipsnio 1 dalimi, pasikeitė subjektai, galintys priimti sprendimą dėl savivaldybės turto perdavimo patikėjimo teise – iki Įstatymo priėmimo dienos sprendimus priimti galėjo savivaldybės taryba, o įsigaliojus naujai redakcijai sprendimus gali priimti savivaldybės taryba ar jos įgalioti savivaldybės turto valdytojai savivaldybės tarybos nustatyta tvarka;
.  12 straipsnio 2 dalimi detalizuotas savivaldybės patikėjimo teisės subjektų, kuriems turtas gali būti perduodamas patikėjimo teise, sąrašas – iki Įstatymo priėmimo dienos turtą patikėjimo teise valdo, naudoja ir disponuoja juo „savivaldybių institucijos, įstaigos ir organizacijos, savivaldybių įmonės pagal įstatymus“, o įsigaliojus naujai redakcijai patikėjimo teisės subjektai yra:
– savivaldybės biudžetinės įstaigos;
– subjektai, kuriems teisė valdyti savivaldybės turtą patikėjimo teise suteikta jų veiklą reglamentuojančiuose įstatymuose;
– kiti juridiniai asmenys, kuriems įstatymais pavesta įgyvendinti savivaldybių funkcijas, pagal savivaldybės turto patikėjimo sutartį;
.  12 straipsnio 3 dalimi suvienodintas teisinis reguliavimas, numatytas Įstatyme ir Lietuvos Respublikos sveikatos priežiūros įstaigų įstatymo 36 straipsnio 7 dalyje, dėl LNSS asmens ir (ar) visuomenės sveikatos priežiūros viešųjų įstaigų, kurių savininkas (dalininkas) yra savivaldybė, teisės priimti sprendimą dėl savivaldybės turto nuomos ir panaudos;
.  Įstatymo 14 straipsniu patikslintos turto panaudos nuostatos:
– nustatyta, kad viešosioms įstaigoms – profesionaliojo scenos meno įstaigoms, kurios neturi nuosavybės teise nekilnojamojo turto, naudojamo viešai atliekamiems profesionaliojo scenos meno kūriniams, gali būti perduodamas tik valstybės arba savivaldybės nekilnojamasis turtas;
– nustatyta, kad savivaldybių ilgalaikis materialusis turtas biudžetinėms įstaigoms gali būti perduotas panaudos pagrindais ne ilgesniam kaip 20 metų laikotarpiui (anksčiau šis terminas nebuvo nustatytas);
– pasikeitė subjektai, galintys priimti sprendimą dėl savivaldybės turto perdavimo panaudos pagrindais – iki Įstatymo priėmimo dienos sprendimus priimti galėjo savivaldybės taryba ar jos įgaliota institucija (savivaldybės meras), o įsigaliojus naujai redakcijai sprendimus dėl panaudos gali priimti savivaldybės taryba ar jos įgalioti savivaldybės turto valdytojai;
.  15 straipsnio 1 dalimi, pasikeitė subjektai, galintys priimti sprendimą dėl savivaldybės ilgalaikio materialiojo turto nuomos – iki Įstatymo priėmimo dienos sprendimus priimti galėjo savivaldybės taryba ar jos įgaliota institucija (savivaldybės meras), o įsigaliojus naujai redakcijai sprendimus gali priimti savivaldybės taryba ar jos įgaliotas savivaldybės turto valdytojas;
. 15 straipsnio 5 dalimi, pailgėjo valstybės ar savivaldybės ilgalaikio materialiojo turto nuomos terminas – iki Įstatymo priėmimo dienos bendras nuomos terminas buvo 10 metų (įskaitant nuomos termino pratęsimą), o įsigaliojus naujai redakcijai bendras nuomos terminas bus 15 metų (įskaitant nuomos termino pratęsimą);
. 27 straipsnio 2 dalimi nustatyta kokiais atvejais pripažintas nereikalingu arba netinkamu (negalimu) naudoti valstybės ar savivaldybės nematerialusis, ilgalaikis materialusis ir trumpalaikis materialusis turtas laikytinas nenaudotinu (pripažintas avariniu, ekstremaliųjų įvykių, avarijų metu yra sunaikinamas (sugadinamas) ir šis faktas yra įformintas, negalima jo naudoti dėl trečiųjų asmenų veikos ir šis faktas yra įformintas, trukdo statyti naujus arba rekonstruoti esamus statinius)
. Projekto iniciatoriai (institucija, asmenys ar piliečių atstovai) ir rengėjai.
Projekto iniciatorius – Radviliškio rajono savivaldybės administracija.
Projekto rengėjas – Savivaldybės administracijos Investicijų ir turto valdymo skyriaus vyriausioji specialistė Diana Skaburskienė.
. Teigiamos siūlomo teisinio reguliavimo pasekmės.
Bus įgyvendintos Įstatymo  nuostatos. Neigiamų siūlomo teisinio reguliavimo pasekmių nenumatoma.
. Kokius teisės aktus būtina priimti, kokius galiojančius teisės aktus būtina pakeisti ar pripažinti netekusiais galios priėmus sprendimo projektą:
Priėmus sprendimą galiojančių teisės aktų keisti nereikės.
. Sprendimo projektui įgyvendinti reikalingos lėšos, finansavimo šaltiniai. 
Sprendimo įgyvendinimui Savivaldybės biudžeto lėšų nereikės. 
. Sprendimo projekto rengimo metu gauti specialistų vertinimai ir išvados. 
Sprendimo projektas suderintas su Savivaldybės juristu, kalbininku, administracijos direktore, Investicijų ir turto valdymo skyriaus vedėju.
. Numatomo teisinio reguliavimo poveikio vertinimo rezultatai. 
Šiuo sprendimo projektu nenumatoma reglamentuoti iki tol nereglamentuotus santykius, taip pat iš esmės nekeičiamas teisinis reguliavimas, todėl numatomo teisinio reguliavimo poveikio vertinimas neatliekamas.
. Sprendimo projekto antikorupcinis vertinimas.
Teisės akto projektas antikorupciniam vertinimui neteikiamas.
. Kiti, iniciatoriaus nuomone, reikalingi pagrindimai ir paaiškinimai. 
Papildomų paaiškinimų nėra. 


Investicijų ir turto valdymo skyriaus vyriausioji specialistė			        Diana Skaburskienė


